**UGOVOR br. \_\_\_\_\_\_\_\_\_\_/2025**

Zaključen u Brodu, dana \_\_.\_\_.2025.god. između:

**„Rafinerija nafte Brod“ а.d.,** koja je pravno lice prema zakonima Republike Srpske, Bosne i Hercegovine, (u daljem tekstu **Naručilac**), koju zastupa po osnovu Statuta Društva, Generalni direktor Karaljus Anatolij Vaclavič, s jedne strane

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koje je pravno lice prema zakonima \_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljem tekstu **Izvršilac**), koju zastupa po osnovu Statuta Društva, \_\_\_\_\_\_\_\_\_\_\_\_\_\_\_\_, s druge strane.

/u daljem tekstu svi zajedno: Ugovorne strane/

**1. PREDMET UGOVORA**

1.1.Predmet ovog Ugovora je usluga pakovanja, obilježavanja, preuzimanja, transportа i konačnog zbrinjavanja otpada nastalog u „Rafineriji nafte Brod“ а.d. na ekološki prihvatljiv način u toku 2026. godine, prema odredbama Zakona o zaštiti životne sredine („Službeni glasnik RS“, broj 71/12 i 79/15), Zakona o upravljanju otpadom („Sl. glasnik RS“, broj 111/13, 106/15, 16/18, 70/20), i Zakona o prevozu opasnih materija („Službeni glasnik RS“, broj 15/16), u svemu prema uslovima datim u Tehničkom zadatku iz Priloga br. 2, u skladu sa procijenjenim količinama i jediničnim cijenama navdenim u Prilogu br. 1. ovog Ugovora.

1.2. Sve dozvole, saglasnosti i druge radnje neophodne za vršenje Usluge dobija i sprovodi Izvršilac svojim sopstvenim snagama, osim ako nije drugačije izričito predviđeno uslovima ovog Ugovora. Troškovi dozvola, saglasnosti i drugih neophodnih radnji uključeni su u cijenu Usluge po Ugovoru.

1.3. Tehnički i organizacioni uslovi, kao i zahtjevi za vršenje Usluge određeni su Tehničkim zadatkom iz Priloga br. 2 koji čini sastavni dio ovog Ugovora.

1.4. Rokovi izvršenja i sadržaj etapa izvršenja usluga određuju se termin planom (Prilog br. 5 uz ovaj Ugovor).

Naručilac i Izvršilac usluge će usaglasiti termin plan izvršenja usluga iz Priloga br.5 u roku od 10 (deset) kalendarskih dana od dana potpisivanja ovog Ugovora.

1.5. Obimi Usluga koji su pruženi sa odstupanjem od Specifikacije usluga iz Priloga broj 1 i Tehničkog zadatka iz Priloga br. 2 ovog U Ugovora koji nisu dogovoreni sa Naručiocem, kao i dodatni obimi Usluga koji su pruženi bez pisane saglasnosti Naručioca, ne prihvataju se na naplatu, osim ako se ne radi o nepredviđenim uslugama koje su nužne za obezbjeđenje stabilnosti rezultata usluga, pravilnog toka usluga i normalnog korišćenja rezultata usluga ili za sprečavanje nastanka štete, ako zbog hitnosti ili drugih opravdanih razloga nema mogućnosti da za te usluge prethodno obezbijedi nalog Naručioca. U tom slučaju Izvršilac je dužan da bez odlaganja obavijesti Naručioca o nepredviđenim uslugama koje je izveo ili je njihovo izvođenje u toku i o razlozima koji su nepredviđene usluge izazvali. Izvršilac, koji nije obavijestio Naručioca o potrebi pružanja dodatnih Usluga, nema pravo da traži plaćanje za ove Usluge ni u slučaju da su te Usluge bile uključene u Akt o primopredaji izvršenih usluga koji je potpisao predstavnik Naručioca. Izvršilac ima pravo da plati navedene usluge samo uz pisanu saglasnost Naručioca.

1.6.Sve dokumente, informacije, materijale i opremu potrebnu za vršenje Usluge dostavlja Izvršilac, osim ako nije drugačije izričito predviđeno uslovima ovog Ugovora. Usluga se vrši radom i sredstvima Izvršioca, osim ako nije drugačije izričito predviđeno uslovima ovog Ugovora.

1.7. Mjesto preuzimanja otpada: „Rafinerija nafte Brod’’ a.d. Brod.

**2. UGOVORENA VRIJEDNOST**

2.1.Maksimalna vrijednost pruženih usluga iz predmeta Ugovora za ugovoreni period \_\_\_\_\_\_\_\_\_\_\_\_\_\_ iznosi \_\_\_\_\_\_\_\_ KM (slovima:\_\_\_\_\_\_\_\_\_\_\_\_\_\_ KM i \_\_/100 feninga) bez PDV-a.

2.2. Cijene navedene u Specifikaciji usluga iz Priloga br. 1. su fiksne i ne mogu se mijenjati za vrijeme važenja Ugovora.

2.3. Maksimalna vrijednost navedena u tački 2.1. je promjenjiva, a konačna vrijednost će se utvrditi na osnovu stvarno preuzete količine otpada koja je će biti iskazana u otpremnicama obostrano potpisanim od strane odgovornog lica Naručioca za praćenje realizacije ugovora i ovlaštenog lica Izvršioca i jediničnih cijena navedenih u Specifikaciji usluga iz u Priloga 1.

2.4. Konačna vrijednost ugovora ne može biti veća od maksimalne vrijednosti navedene u tački 2.1.

2.5. Naručilac nije dužan naručiti predmetne usluge u maksimalnoj vrijednosti navedenoj u tački 2.1.

2.6 Izvršilac nema pravo da zahtijeva povećanje fiksne cijene, a Naručilac - njeno smanjenje, uključujući i slučaj kada u trenutku zaključivanja Ugovora nije postojala mogućnost da se predvidi puni obim usluge koja se vrši ili troškova koji su za to potrebni, osim ako se cijena zbog promijenjenih okolnosti poveća ili smanji za više od 10%. U tom slučaju može se zahtijevati samo razlika u cijeni koja prelazi 10%, i to nakon obostranog usaglašavanja ugovornih Strana, u formi Aneksa Ugovora.

2.7. U ukupnu vrijednost Ugovora uključuju se svi troškovi, izdaci i rashodi Izvršioca koje je isti imao prilikom vršenja Usluge po Ugovoru (uključujući i troškove vezane za poslovna putovanja zaposlenih, prevoz, osiguranje, primopredaju proizvoda, pružanje prevodilačkih usluga, kao i poreze, takse, carine i ostala obavezna plaćanja, koja se moraju platiti u vezi sa izvršenjem Ugovora).

**3. NAČIN PLAĆANJA**

3.1. Naručilac će za izvršene usluge iz predmeta Ugovora vršiti plaćanja u roku od \_\_\_\_\_ dana od dana izvršenja usluga, po ispostavljenim fakturama prema bankarskim rekvizitima iz člana 14. ovog Ugovora.

Račun-faktura će se smatrati ispravnom ukoliko sadrži Otpremnicu izvezenog otpada potpisanu od strane Naručioca i Izvršioca.

3.1.2. Izvršilac je dužan da ispostavi račun-fakturu uz tabelarni pregled izvršenih usluga najkasnije u roku od pet kalendarskih dana, računajući od dana potpisivanja Akta o primopredaji izvršene usluge.

3.1.3. Datumom plaćanja smatra se datum isplate novčanih sredstava sa žiro-računa Naručioca na žiro-račun Izvršioca.

3.1.4. Izvršilac može pristupiti izvršenju usluga za svaku narednu fazu, predviđenu Termin planom, samo nakon što Izvršilac prethodno dobije pismeno obavještenje od Naručioca o tome da može pristupiti izvršenju usluga za konkretnu fazu. Izvršilac preuzima na sebe sve troškove koje Izvršilac bude snosio po Ugovoru, ukoliko je pristupio izvršenju usluga za bilo koju fazu bez prijema pismenog obavještenja od Naručioca, navedenog u ovoj tački Ugovora, osim ako drugačije nije predviđeno aneksom Ugovora.

**4. ROK IZVRŠENJA USLUGE I PRIMOPREDAJA**

4.1. Izvršilac usluge obavezuje se da će usluge iz predmeta Ugovora izvršavati u roku od \_\_\_\_\_\_\_\_\_\_ kalendarskih dana od dana prijema pisane obavjesti od strane Naručioca o potrebi odvoženja otpada sa teritorije Naručioca u skladu sa termin planom.

4.1.1. Usluga iz prethodne tačke obuhvata pakovanje, obilježavanje, preuzimanje, transport i konačno zbrinjavanje otpada nastalog u „Rafineriji nafte Brod“ а.d. na ekološki prihvatljiv način u toku 2026. godine, prema odredbama Zakona o zaštiti životne sredine („Službeni glasnik RS“, broj 71/12 и 79/15), Zakona o upravljanju otpadom („Sl. glasnik RS“, broj 111/13, 106/15, 16/18, 70/20), i Zakona o prevozu opasnih materija („Službeni glasnik RS“, broj 15/16).

4.1.2. Izvršilac usluge po preuzimanju i izlasku iz kruga „Rafinerija nafte Brod“ а.d. snosi svu materijalnu i pravnu odgovornost za propisno pakovanje, transport, obilježavanje i zbrinjavanje otpada na ekološki prihvatljivom mjestu u skladu sa Zakonom o zaštiti životne sredine („Službeni glasnik RS“, br. 71/12, 79/15), Zakonom o upravljanju otpadom („Službeni glasnik Republike Srpske“, broj: 111/13, 106/15, 16/18, 70/20) i Zakonom o prevozu opasnih materija („Službeni glasnik Republike Srpske“, broj 15/06).

4.2.Primopredaju izvršene Usluge vrše Ugovorne strane uz potpisivanje Akta o primopredaji izvršenih usluga (Prilog broj 4), koji sadrži spisak Usluga izvršenih u skladu sa uslovima Ugovora, podatke da li je Usluga izvršena po ugovoru, propisima i pravilima struke, o kvalitetu izvršene Usluge, konstataciju o primopredaji garancija, datum izvršenja Usluge i datum izvršene primopredaje, kao i o postojanju eventualne nesaglasnosti o pitanjima tehničke prirode između Ugovornih strana.

Datumom završetka usluga iz predmeta Ugovora smatra se datum sa Akta o primopredaji izvršene usluge.

4.3.Prema rezultatima provedene primopredaje izvršene Usluge Naručilac ima pravo prihvatiti Uslugu i potpisati Akt o primopredaji izvršene usluge koji je dostavio Izvršilac, vratiti Izvršiocu jedan primjerak Akta o primopredaji izvršene usluge koji su potpisale Ugovorne strane ili u Aktu konstatovati da izvršena Usluga ima određene nedostatke. Naručilac je dužan da razmotri Akt o primopredaji izvršene usluge u roku od 14 kalendarskih dana.

4.4.Ako u Aktu o primopredaji Naručilac konstatuje da Izvršilac usluge treba o svom trošku da doradi, popravi ili ponovo izvrši uslugu, Izvršilac je dužan da odmah pristupi vršenju usluge.

4.5.Ukoliko Izvršilac u roku koji je utvrdio Naručilac ne otkloni nedostatke i manjkavosti koje su otkrivene prilikom primopredaje, Naručilac ima pravo da samostalno ili angažujući treće lice otkloni nedostatke i manjkavosti i zatraži nadoknadu nastalih troškova od Izvršioca, koji je dužan u roku od 10 (deset) kalendarskih dana, računajući od dana podnošenja odgovarajućeg zahtjeva, da plati troškove Naručioca za otklanjanje nedostataka i manjkavosti na osnovu računa za plaćanje i kalkulacije troškova koje je podnio Naručilac.

4.6.Svaki ponovni prijem izvršene Usluge od strane Naručioca vrši se na način predviđen ovim odjeljkom Ugovora.

**5. OBAVEZE STRANA**

5.1. **Izvršilac se obavezuje:**

5.1.1.Vršiti Uslugu koja je predviđena ovim Ugovorom saglasno zakonskim propisima, pravilima struke, tehničkim propisima i standardima, u obimu, kvalitetu i roku utvrđenom uslovima iz Tehničkog zadatka iz priloga 2 ovog Ugovora.

5.1.2. u roku od \_\_\_\_\_\_\_\_\_\_\_ kalendarskih dana od dana prijema pisanog obavještenja od strane Naručioca o potrebi odvoženja otpada izvršiti odvoz otpada sa lokacije Naručioca,

5.1.3. osigurati potrebnu dokumentaciju za preuzimanje, transport i uništenje preuzetog opasnog otpada, shodno Bazelskoj konvenciji o kontroli prekograničnog prometa opasnog otpada i njegovo uništenje,

5.1.4. obezbjediti preuzimanje i propisno pakovanje (ambalažiranje) opasnog otpada. Pakovanje se vrši u posebno propisanu ambalažu, a kompletan postupak preuzimanja, pakovanja i zbrinjavanja (uništenja) vrši se prema odredbama Direktive EC, odredbama Bazelske konvencije (Međunarodni ugovor- Odluka o ratifikaciji Bazelske konvencije objavljena u „Službenom glasniku BiH“, broj 31/00) i u skladu sa ostalim propisima koji regulišu način postupanja sa predmetnim otpadom: Zakon o upravljanju otpadom („Službeni glasnik RS“, broj 111/13, 106/15, 16/18, 70/20), Zakon o zaštiti na radu ("Službeni glasnik RS", br. 1/08, 13/10), Zakon o zaštiti od požara („Sl. glasnik RS“, br. 71/12) i ostali,

5.1.4.1. Dostaviti naručiocu usluge podatke potrebne za popunjavanje Dokumenata o kretanju opasnog otpada potrebne za najavu kod nadležnog Ministarstva u roku od sedam dana od dana obavještenja naručioca o spremnosti otpada za preuzimanje,

5.1.4.2. Preuzeti otpad u skladu s dostavljenim podacima (vrsta otpada, datum prevoza, prevoznik, registarska oznaka i dr.).

5.1.5. dokumente o kretanju otpada i o kretanju opasnog otpada popunjene, potpisane i ovjerene dostaviti u roku od 15 (petnaest) kalendarskih dana nakon preuzimanja otpada iz predmeta Ugovora,

5.1.6. transport organizovati specijalnim vozilima i ambalaži (predviđenim za tu namjenu) koja posjeduju sve potrebne dozvole i osiguranje,

5.1.7. poslije trajnog zbrinjavanja (uništavanja) dostaviti Certifikat kompanije koja je konačno zbrinula opasni otpad na ekološki prihvatljiv način i Izvještaj o konačnom zbrinjavanju,

5.1.8. Za vršenje Usluge angažovati radnike koji posjeduju potrebne vještine, kvalifikaciju i iskustvo za obavljanje postavljenih zadataka

5.1.9. snositi troškove u vezi sa prevozom, smještajem i ishranom zaposlenih radnika Izvršioca prilikom realizacije Ugovora.

5.1.10.svojim radnicima obezbjediti lična zaštitna sredstva i drugu opremu za rafinerijske uslove neophodnu za vršenje predmetne usluge, o vlastitom trošku,

5.1.11.Snositi odgovornost za neadekvatan kvalitet izvršene usluge.

5.1.12.Blagovremeno obavijestiti odgovorno lice Naručioca o eventualnoj potrebi proširenja obima usluge.

5.1.13. Pridržavati se mjera zaštite na radu, mjera protivpožarne zaštite, mjera fizičkog obezbjeđenja predviđenih za poslove koji se izvode.

5.1.14. Obustaviti vršenje Usluge po ovom Ugovoru, ukoliko se u toku vršenja Usluga ispostavi da je nemoguće postići rezultate postavljene zahtjevima iz Specifikacije usluge, zbog okolnosti koje ne zavise od Izvršioca i obavijestiti o tome Naručioca u roku od 5 (pet) radnih dana od dana nastanka navedenih okolnosti. U tom slučaju Ugovorne strane će u roku od 5 (pet) radnih dana od dana kada Naručilac primi obavještenje razmotriti pitanje o mogućnosti nastavka vršenja usluge о čemu će zaključiti aneks Ugovora ili raskinuti Ugovor.

5.1.15.Naručiocu nadoknaditi eventualnu štetu koju svojom krivicom, indirektno ili direktno prouzrokuje pri vršenju ugovorene Usluge.

5.1.16.Nadoknaditi eventualnu štetu trećim licima koju prouzrokuje svojom krivicom, indirektno ili direktno, prilikom vršenja ugovorene Usluge.

5.1.17.Izvršilac se obavezuje da će, ukoliko postoji potreba za zaključenjem ugovora sa podizvođačem, u pisanom obliku prethodno usaglasiti sa Naručiocem angažovanje podizvođača.

5.1.18. Predati Rezultat pružanja Usluga sa priloženim materijalima koji se zahtijevaju u skladu sa Specifikacijom usluge iz Priloga br. 1 ovog Ugovora

5.1.19.Izvršilac prihvata interne propise i protokole režima ulaska i kretanja u krugu Naručioca.

5.1.20. usluge iz predmeta Ugovora vršiti u potpunosti u skladu sa Tehničkim zadatkom iz Priloga br. 2 Ugovora.

5.1.21. Obezbjediti svu neophodnu opremu za izvršenje-pružanje usluga iz predmeta ovog Ugovora.

**5.2. Izvršilac ima pravo**:

5.2.1. Zahtijevati i dobijati od Naručioca podatke i dokumente potrebne za vršenje Usluge po ovom Ugovoru.

5.2.2. Uz saglasnost Naručioca, izvršiti i predati usluge iz predmeta Ugovora, prije ugovorenog roka.

**5.3.** **Naručilac se obavezuje**:

5.3.1. Platiti Izvršiocu izvršenu Uslugu na način predviđen ovim Ugovorom.

5.3.2. Dostavljati Izvršiocu, u rokovima koje su dogovorile Ugovorne strane, informacije i podatke, razmatrati, usaglašavati i odobravati sve dokumente i radne materijale neophodne za vršenje Usluge po ovom Ugovoru.

5.3.3. Obezbijediti osoblju Izvršioca pristup objektima radi vršenja Usluge po ovom Ugovoru.

**5.4. Naručilac ima pravo**:

5.4.1.U bilo kom trenutku kontrolisati proces vršenja Usluge koju pruža Izvršilac, ne uplićući se u njegovu djelatnost i ne narušavajući rokove izvršenja Usluge po ovom Ugovoru.

5.4.2. Da u bilo koje vrijeme jednostrano odustane od izvršenja Ugovora, pri tom je dužan da plati Izvršiocu samo dio utvrđene cijene proporcionalno dijelu usluge koja je izvršena, prije dobijanja obavještenja o odustanku Naručioca od izvršenja Ugovora.

U slučaju jednostranog odustanka Naručioca od izvršenja Ugovora, isti će se smatrati raskinutim od datuma kada Izvršilac dobije pisano obavještenje Naručioca o odustanku izvršenja Ugovora, ili od drugog datuma koji je naveden u tom obavještenju.

**6. GARANCIJE**

6.1. Izvršilac usluge se obavezuje da izvrši usluge iz predmeta Ugovora u skladu sa zakonskim propisima i pravilima struke, a prema opisu posla definisanom u Tehničkom zadatku koji čini Prilog br.2.

Izvršilac po preuzimanju i izlasku iz kruga „Rafinerija nafte Brod“ а.d. snosi svu materijalnu i pravnu odgovornost za propisno pakovanje, obilježavanje, transport i konačno zbrinjavanje otpada u skladu sa zakonskim propisima Republike Srpske i BiH.

Naručilac će Izvršioca usluge pisanim putem obavijestiti o uočenim nedostacima na predmetu izvršenih usluga, odnosno uložiti reklamaciju na kvalitet izvršenih usluga u roku od 2 dana od dana uočenih nedostataka.

6.2.Ako u periodu navedenom u tački 6.1. ovog Ugovora budu otkriveni nedostaci koji su nastali zbog nekvalitetnog izvršenja Usluge od strane Izvršioca, Naručilac i Izvršilac će sastaviti Akt o utvrđenim nedostacima i usaglasiti rokove njihovog otklanjanja na račun sredstava Izvršioca, ali ne duži od 1 kalendarskog dana.

6.3.Ukoliko Izvršilac u roku navedenom u tački 6.2. ovog Ugovora ne otkloni nedostatke, Naručilac ima pravo da otkloni nedostatke vlastitim snagama ili angažovanjem drugog pravnog lica na trošak Izvršioca. U tom slučaju Izvršilac je dužan refundirati Naručiocu nastale troškove u roku od 10 (deset) kalendarskih dana, od datuma izdavanja fakture.

6.4.Troškove službenih putovanja zaposlenih i druge troškove u cilju ispunjenja garantnih obaveza predviđenih ovim poglavljem Ugovora, snosi Izvršilac.

6.5.Garantni rok, koji je utvrđen Ugovorom, produžava se za period u kojem Naručilac nije mogao da koristi rezultat Usluge zbog nedostataka koji su u njemu otkriveni, pod uslovom da je Naručilac obavijestio Izvršioca o tim nedostacima u pisanoj formi i u razumnom roku.

**7.** **UGOVORNA KAZNA**

7.1.Za neizvršenje i/ili nepotpuno, odnosno djelimično izvršavanje obaveza po ovom Ugovoru, oštećena strana ima pravo tražiti, od Ugovorne strane koja je prekršila obaveze, ugovornu kaznu u visini od 0,1% od vrijednosti Ugovora za svaki dan kašnjenja.

7.2.Datum početka uračunavanja iznosa ugovorne kazne Ugovorne strane su se dogovorile da bude datum neizvršavanja i/ili nepotpunog, odnosno djelimičnog izvršavanja svojih obaveza u rokovima određenih ovim Ugovorom, jednom od strana, nezavisno od njihovog priznanja dužnikom. Naplaćivanje bilo kojih ugovorenih kazni, zateznih kamata, penala, predviđenih ovim Ugovorom, ne oslobađa Ugovorne strane od izvršenja obaveza koje proizilaze iz ovog Ugovara.

7.3.Naručilac ima pravo da naplati penale, gubitke Naručioca i druge iznose koji pripadaju Naručiocu, od isplata koje pripadaju Izvršiocu prilikom izvršenja plaćanja po ovom Ugovoru.

7.4.Naručilac ima pravo da odbije (u cjelini ili djelimično) plaćanje Usluge, ako Usluga ne odgovara zahtjevima Ugovora ili nije u potpunosti izvršena.

**8.** **ANTIKORUPCIONE MJERE**

Prilikom izvršenja obaveza po ovom Ugovoru, Strane, njihova povezana lica, radnici ili posrednici neće platiti, neće predložiti da plate i neće dozvoliti plaćanje bilo kojih novčanih sredstava ili materijalnih vrijednosti bilo kojim licima, direktno ili indirektno, radi vršenja uticaja na radnje ili odluke takvih lica, a u cilju sticanja određenih nezakonitih prednosti, ili u druge nezakonite svrhe.

Prilikom izvršavanja svojih obaveza po ovom Ugovoru, Strane, njihova povezana lica, radnici ili posrednici neće vršiti radnje koje su zakonskim propisima koji se odnose na ovaj Ugovor kvalifikovane kao davanje ili uzimanje mita, potplaćivanje, kao i radnje kojim se krše zahtjevi iz važećih zakonskih propisa i međunarodnih pravnih akata o borbi protiv legalizacije (pranja novca) od prihoda stečenih kriminalom.

Svaka od Strana ovog Ugovora odbiće da na bilo koji način stimuliše radnike druge Strane, uključujući davanje novčanih iznosa, poklona, besplatnog izvršavanja radova (usluga) za njihov račun, kao i na druge načine koji nisu navedeni u ovoj tački, a kojim bi se takav radnik stavio u određenu zavisnost, i kojim bi se obezbijedilo da taj radnik vrši određene radnje u korist Strane koja je omogućila takvu stimulaciju.

Pod radnjama radnika koje bi takav radnik vršio u korist strane koja mu je omogućila stimulaciju podrazumijevaju se:

- omogućavanje neopravdanih prednosti u odnosu na druge saugovarače;

- davanje određenih garancija;

- ubrzavanje postojećih procedura;

- druge radnje koje takav radnik vrši u okviru svojih radnih dužnosti , a koje su u suprotnosti sa principima transparentnosti i otvorenosti u odnosima između Strana.

U slučaju da neka od Strana sumnja da je došlo, ili da može doći do povrede neke od odredbi iz ovog člana Ugovora, ta Strana je dužna da obavijesti o tome drugu Stranu u pismenom obliku. U takvom pismenom obavještenju data Strana je dužna da se pozove na činjenice ili da dostavi materijale koji osnovano potvrđuju, ili daju osnovu za pretpostavku da je došlo, ili da može doći do povrede određenih odredbi iz ovog člana Ugovora. Nakon što uputi pismeno obavještenje, odgovarajuća Strana ima pravo da obustavi izvršenje obaveza po ovom Ugovoru, sve dok od druge Strane ne dobije potvrdu toga da do povrede nije došlo, ili neće doći. Takva potvrda mora biti poslana u roku od deset radnih dana od datuma prijema pismenog obavještenja.

Strane u ovom Ugovoru prihvatiće sprovođenje postupaka za sprečavanje korupcije i kontrolisaće poštovanje istih. Pri tome će Strane uložiti razumne napore da minimalizuju rizike iz poslovnih odnosa sa saugovaračima koji mogu biti uključeni u koruptivne aktivnosti, i uzajamno će sarađivati u cilju sprečavanja korupcije. Pri tome će Strane osigurati sprovođenje kontrolnih postupaka u cilju sprečavanja rizika od uključivanja Strana u koruptivne aktivnosti.

Strane će garantovati sprovođenje odgovarajućeg postupka vezano za činjenice dostavljene tokom izvršenja ovog Ugovora, uz poštovanje principa povjerljivosti i primjenu efikasnih mjera za otklanjanje problema u praksi i sprečavanja mogućih konfliktnih situacija.

Strane će garantovati punu povjerljivost vezano za izvršenje odredbi iz ovog člana Ugovora, kao i odsustvo negativnih posljedica, kako ukupno za Stranu koja se obratila za zahtjevom, tako i za konkretne radnike Strane koja se obratila za zahtjevom, a koji su prijavili izvršene povrede.

U slučaju da jedna od Strana prekrši obavezu uzdržavanja od radnji zabranjenih ovim članom, i/ili u slučaju da druga Strana u Ugovorom utvrđenom roku ne dobije potvrdu toga da do povrede nije došlo ili neće doći, druga Strana može da raskine ovaj Ugovor na zakonom utvrđen način. Strana na čiju je inicijativu, a po osnovama predviđenim odredbama ovog člana, Ugovor bio raskinut, ima pravo da zahtijeva naknadu stvarne štete koja je nastala zbog takvog raskida.

**9. VIŠA SILA**

9.1. „Viša sila‟ predstavlja bilo kakav događaj, koji izlazi izvan granica kontrole Naručioca ili Izvršioca, u zavisnosti od toga o čemu se radi, i koja nastaje nezavisno od toga kakve je mjere predostrožnosti preduzela dotična Strana i odnosi se na sljedeće događaje:

a) rat, neprijateljska dejstva ili ratne operacije (nezavisno od toga da je rat objavljen ili nije), upad, djelovanje spoljnjeg protivnika, građanski rat, ili

b) ustanak, revolucija, pobune, bune, zbacivanje sa vlasti civilne ili vojne vlade, zavjera, oružani sukobi, društveni nemiri, teroristički akti, ili

c) konfiskacija, nacionalizacija, mobilizacija, pljenidba ili rekvizicija po naređenju bilo koje vlade ili pravnih ili stvarnih vlasti ili vladara ili zbog nekog drugog činjenja ili nečinjenja lokalne vlasti ili vladara ili zbog nekog drugog činjenja ili nečinjenja lokalnog organa vlasti ili nacionalne vlade, ili

d) štrajk, sabotaža, lokaut, embargo, ograničenje uvoza/izvoza, blokiranje luka, nedostatak običnih sredstava društvenog transporta i veze, brodolomi, nedostatka ili ograničenje u snabdijevanju električnom energijom, epidemija, karantin, kuga, ili

e) zemljotresi, klizišta, prorada vulkana, požar, poplave ili pojava cunamija, tajfun ili ciklon, uragan, oluja, udar groma ili druge pojave sa katastrofalnim posljedicama, ispuštanje radijacije, udarni talasi poslije atomskih udara, radioaktivno djelovanje na lokalnu sredinu, udarni talasi, koje izazivaju avioni ili drugi leteći objekti ili drugi događaji, koje objektivno nije mogla predvidjeti niti jedna Strana ili druge prirodne i vještački izazvane okolnosti.

9.2. Pod uslovom da viša sila spriječi, zasmeta ili prolongira izvršenje obaveza iz Ugovora neke od Strana-ugovornica, ta Strana je obavezna da u pisanoj formi obavijesti dugu stranu o nastaloj situaciji i događajima u roku od 5 (pet) dana poslije pojave takve situacije i da preda potvrde izdate od strane nadležnih organa u najkraćem roku.

9.3. Strana ili Strane, koja pošalje takvo obavještenje, biće oslobođena od izvršenja ili potpunog izvršenja svojih obaveza po Ugovoru sve dotle, dok traje odgovarajuća viša sila i u onoj mjeri u kojoj ta sila sprečava, smeta ili prolongira toj strani izvršenje svojih obaveza.

9.4. Strana ili Strane, koje su izložene djelovanju više sile ulažu razumne napore kako bi se umanjile posljedice djelovanja više sile na izvršenje njihovih obaveza prema Ugovoru, ali to ne utiče na pravo svake strane da ima pravo raskinuti Ugovor u skladu sa uslovima, navedenim u daljem tekstu, tačkom 9.6.

9.5. Bilo kakva zadržavanja ili neizvršenje neke od Strana svojih obaveza zbog djelovanja više sile,

а) ne predstavljaju razlog za neizvršavanje ili kršenje uslova Ugovora, i

b) ne predstavljaju razlog za podnošenje bilo kakve reklamacije u odnosu na štetu ili na troškove i izdatke, koji su vezani za njih, u onoj mjeri u kojoj su ova zadržavanja ili neizvršavanja posljedica djelovanja više sile.

9.6. Ukoliko okolnosti više sile traju 60 (šezdeset i više dana, svaka Strana ima pravo da raskine Ugovor s tim da je obavezna da obavijesti drugu Stranu o svojoj namjeri.

9.7. U cijelom periodu trajanja okolnosti više sile obaveze između Ugovornih strana miruju, a po prestanku važenja svaka Ugovorna strana je dužna izvršiti obaveze preuzete ovim Ugovorom.

9.8. U slučaju raskida Ugovora usljed okolnosti djelovanja više sile Naručilac će izvršiti plaćanje Izvršiocu neosporeni dio izvršene Usluge.

**10.** **POVJERLJIVE INFORMACIJE**

10.1.Svaka od Strana dužna je da obezbijedi zaštitu Povjerljivih informacija, koje joj postanu dostupne u okviru ovog Ugovora, od neovlaštenog korišćenja, širenja ili objavljivanja.

10.2.Za potrebe ovog Ugovora, termin „Povjerljive informacije“ označava sve informacije po ovom Ugovoru koje imaju stvarnu ili potencijalnu vrijednost zbog toga što su nepoznate trećim licima, koje nisu namijenjene širu distribuciju i/ili korišćenje od strane neograničenog kruga lica, koje zadovoljavaju zahtjeve iz zakonskih propisa Bosne i Hercegovine, ili informacije koje Strane izričito definišu kao povjerljive.

10.3.Zaštita povjerljivih informacija mora se osiguravati u periodu izvršenja ovog Ugovora, kao i u roku od tri godine od završetka njegovog roka važenja, a u pogledu „know-how“ – sve dok je na snazi povjerljivost podataka koji čine njegov sadržaj. Odgovarajuća Strana ovog Ugovora snosi odgovornost za činjenje (nečinjenje) svojih radnika i drugih lica koja dobiju pristup Povjerljivim informacijama.

10.4.Obaveze poštovanja povjerljivosti, koje su predviđene ovim Ugovorom, ne obuhvataju slučajeve dostavljanja informacija državnim organima na način utvrđen zakonskim propisima Bosne i Hercegovine, a takođe se ne odnose na javno dostupne informacije, koje su postale poznate trećim licima bez krivice Strana.

10.5.Šteta, izazvana povredom odredbe o povjerljivosti, određuje se i nadoknađuje u skladu sa važećim zakonskim propisima Bosne i Hercegovine.

**11.** **PRELAZNE I ZAKLJUČNE ODREDBE**

11.1. Naručilac ili Izvršilac imaju pravo na jednostrani raskid ovog Ugovora, ukoliko bilo koja od Strana zakasni sa izvršenjem obaveza po ovom Ugovoru duže od mjesec dana, osim u slučajevima djelovanja više sile.

Opciono:

11.1. Naručilac ima pravo da u svakom trеnutku jednostrano raskine izvršenje Ugovora, pri čemu je isti dužan da plati Izvršiocu samo dio utvrđene cijene, koji je proporcionalan dijelu Usluga, izvršenih prije prijema obavještenja o raskidu Ugovora od strane Naručioca. U slučaju jednostranog raskida Ugovora od strane Naručioca, Ugovor će se smatrati raskinutim od datuma kada Izvršilac primi pismeno obavještenje Naručioca o raskidu ugovora, ili od nekog drugog datuma, navedenog u takvom obavještenju.

11.2. Svi sporovi i nesuglasice, koje mogu nastati između Ugovornih strana po ovom Ugovoru ili u vezi sa njim, rješavaju se putem pregovora između Ugovornih strana, ako u tome ne uspiju ugovara se nadležnost Okružnog privrednog suda u Doboju.

Međusobni odnosi između Ugovornih strana koji nisu regulisani ovim Ugovorom regulišu se Zakonom o obligacionim odnosima.

11.3. Ovaj Ugovor reguliše se pravnim propisima Republike Srpske, Bosne i Hercegovine.

11.4.Sve izmjene i dopune ovog Ugovora važe samo ako su sastavljene u pisanoj formi u vidu aneksa Ugovora i ako su ih potpisale obje Ugovorne strane.

11.5.Prilikom promjene naziva (imena) Ugovornih strana, njihovih pravnih statuta i pravne odgovornosti, adresa i bankarskih podataka, Ugovorna strana, kod koje je došlo do izmjena, je dužna da u roku od tri dana o tome obavijesti drugu Ugovornu stranu.

11.6. Nijedna od Ugovornih strana nema pravo predati svoje obaveze po ovom Ugovoru trećoj strani bez pisane saglasnosti druge Ugovorne strane.

11.7 Ugovorne strane su saglasne da, ukoliko u bilo kom trenutku bilo koji član ovog Ugovora jeste ili postane nezakonit, nepravosnažan ili neprimјenljiv u bilo kom pogledu, onda zakonitost, pravosnažnost ili primjenljivost ostalih članova ovog Ugovora neće biti narušena.

11.8. Ovaj ugovor je sastavljen u 2 (dva) primjerka na srpskom jeziku, po jedan primjerak za svaku stranu.

**12. ROK VAŽENJA UGOVORA**

12.1. Ovaj Ugovor stupa na snagu sa danom njegovog potpisivanja i važi 12 mjeseci, odnosno dok ugovorne strane ne izvrše svoje ugovrene obaveze, ako ne bude ranije raskinut u skladu sa uslovima ovog Ugovora ili važećim zakonom.

**13. PRILOZI UGOVORA**

13.1. Uz ovaj Ugovor se prilažu i čine njegov sastavni dio:

Prilog br. 1 Specifikacija usluga

Prilog br. 2 Tehnički zadatak

Prilog br. 3 Skala novčanih kazni Izvođačima za kršenje zahtjeva u oblasti zaštite na radu, industrijske bezbjednosti i zaštite životne sredine, drugih uslova Ugovora prilikom izvođenja radova na objektima Naručioca

Prilog br. 4 Akt o primopredaji izvršene usluge

Prilog br. 5 Termin plan

|  |
| --- |
| **14. REKVIZITE STRANA** |
| **NARUČILAC:**  **IZVRŠILAC:**  **„Rafinerija nafte Brod“ а.d.**  Ul. Svetog Save 106  74 450 Brod  Republika Srpska  BOSNA I HERCEGOVINA  Bankarski rekviziti:  Žiro-račun: 567-241-11000286-54  Banka: ATOS BANK Banja Luka  PIB: 400130910001 |

**Naručilac: Izvršilac:**

Generalni direktor Direktor

Karaljus Anatolij Vaclavič

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Prilog br. 1**

**Specifikacija usluga**

|  |  |  |  |  |  |
| --- | --- | --- | --- | --- | --- |
| R.b. | OPIS | Jedinica mjere | Količina  cca | Jedinična cijena u KM bez PDV-a | Ukupno u KM bez PDV-a |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 13. |  |  |  |  |  |
| 14. |  |  |  |  |  |
| 15. |  |  |  |  |  |
| ***Ukupno u KM bez PDV-a*** | | | | |  |
| ***PDV*** | | | | |  |
| ***Ukupno u KM sa PDV-om*** | | | | |  |

**Naručilac: Izvršilac:**

Generalni direktor Direktor

Karaljus Anatolij Vaclavič

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Prilog br. 2**

**Tehnički zadatak**

**Prilog br. 3**

**Skala novčanih kazni za Izvođače u slučaju povrede zahtjeva iz oblasti ZNR, PPZ i ZŽS, te drugih uslova iz Ugovora prilikom izvođenja radova (pružanja usluga) na objektima Naručioca**

| **Red. br.** | **Naziv povrede** [[1]](#footnote-1) | **Iznos novčane kazne,  KM** | **Dokument kojim je zabilježena povreda** | **Napomena** |
| --- | --- | --- | --- | --- |
|  | U krugu Naručioca (i/ili tokom izvršenja ugovorenih obima radova) uočeni su radnici Izvođača pod uticajem alkohola, narkotika ili toksičnih supstanci (osim u slučajevima kada su te činjenice uočili neposredno radnici Izvođača, i pismeno obavijestili Naručioca o tome u roku od 24 sata od trenutka uočavanja) | 200 | Zapisnici koji su posebno sačinjeni za svakog radnika i uzajamno potpisani od strane predstavnika Naručioca i Izvođača |  |
|  | Pokušaj ili unošenje/uvoženje/čuvanje u krugu Objekta Naručioca (isto kao na mjestu izvršenja ugovorenih obima radova) materija koje izazivaju opijenost alkoholom, narkoticima ili toksičnim supstancama (osim u slučajevima kada su te činjenice uočili neposredno radnici Izvođača, i pismeno obavijestili Naručioca o tome u roku od 24 sata od trenutka uočavanja) | 200 | Zapisnici koji su posebno sačinjeni za svaku uočenu činjenicu i uzajamno potpisani od strane predstavnika Naručioca i Izvođača |  |
|  | Skrivanje (nedostavljanje u roku od 24 sata) od strane Izvođača informacija o havarijama, povredama na radu, povredama tehnološkog režima, zagađenju okoline, koji su se desili prilikom izvršenja ugovorenih obima radova | 100 | Informacije koje su došle iz spoljnih firmi (organizacija), uključujući nadzorno-kontrolne organe |  |
|  | Izvođenje radova od strane Izvođača bez potrebnog radnog naloga, plana izvođenja radova, tehnoloških mapa za remont, ili bez saglasnosti rukovodioca objekta i predstavnika jedinice za spasavanje u slučaju havarije gasne opreme/vatrogasne jedinice (u slučajevima predviđenim radnim nalogom) | 100 | Zapisnik kojim se potvrđuje izvođenje radova, sa priloženom Listom radova za povećanim rizikom preduzeća, usvojenom od strane rukovodioca | Nepostojanje izvođenih radova na navedenoj Listi potvrđuje takav prekršaj |
|  | Nerealizovanje od strane Izvođača sljedećih aktivnosti, predviđenih poglavljima radnog naloga: "Aktivnosti na pripremi objekta (opreme) za izvođenje radova i redoslijed njihovog sprovođenja" i "Aktivnosti kojima se osigurava bezbjednost izvođenja radova i periodičnost analize vezdušne sredine" | 100 | Zapisnik kojim se potvrđuje neizvršenje aktivnosti, sa priloženom kopijom radnog naloga |  |
|  | Isključivanje ili narušavanje cjelovitosti blokada i drugih uređaja kojima se osigurava bezbjednost opreme Izvođača ili Naručioca koja se nalazi u radu, bez odgovarajuće pismene dozvole | 100 | Zapisnici koji su posebno sačinjeni za svaku jedinicu opreme i uzajamno potpisani od strane predstavnika Naručioca i Izvođača |  |
|  | Ukoliko radnici Izvođača puše u krugu objekta Naručioca van mjesta koja su posebno određena za te svrhe | 100 | Zapisnici koji su posebno sačinjeni za svakog radnika i uzajamno potpisani od strane predstavnika Naručioca i Izvođača |  |
|  | Ukoliko radnici Izvođača koriste otvoreni plamen u krugu Naručioca van mjesta koja su posebno određena za te svrhe, osim ako je to predviđeno radnim nalogom | 200 | Zapisnici koji su posebno sačinjeni za svaku uočenu činjenicu i uzajamno potpisani od strane predstavnika Naručioca i Izvođača |  |
|  | Angažovanje trećih lica od strane Izvođača u cilju ispunjenja ugovorenih obaveza prema Naručiocu (uključujući firme-podizvođače), bez odgovarajućeg usaglašavanja njihovog angažmana sa Naručiocem | 500 | Zapisnici koji su posebno sačinjeni za svakog radnika i uzajamno potpisani od strane predstavnika Naručioca i Izvođača |  |
|  | Izvođenje radova od strane radnika Izvođača bez korištenja HTZ odjeće i obuće, te ličnih zaštitnih sredstava (rukavica, zaštitnih naočara, respiratora, zaštitnih maski, čepića za uši, štitnika za uši, građevinsko-montažnih sigurnosnih remena) | 100 | Zapisnici koji su posebno sačinjeni za svakog radnika i uzajamno potpisani od strane predstavnika Naručioca i Izvođača |  |
|  | Nastavak izvođenja od strane Izvođača radova koje su zabranili ili obustavili predstavnici državnih kontrolno-nadzornih organa, jedinica za spasavanje u slučajevima havarije, službe zaštite na radu, industrijske bezbjednosti i zaštite životne sredine, jedinice za spasavanje u slučaju havarije gasne opreme, te lica koja ispred preduzeća imaju ovlaštenja za takvo postupanje | 100 | Zapisnici kojima se potvrđuje trenutno izvođenje radova i dokument kojim se izvođenje radova zabranjuje |  |
|  | Korištenje od strane Izvođača, a prilikom izvođenja radova na objektu Naručioca, tehničkih uređaja, opreme, alata koji nisu blagovremeno podvrgnuti ekspertizi vezano za industrijsku bezbjednost, kao ni ispitivanja i preglede uz izdavanje potvrde, kao i onih koji ne posjeduju dozvole državnih nadzornih organa za primjenu na opasnom proizvodnom objektu | 100 | Zapisnici koji su posebno sačinjeni za svaki uređaj, opremu, alat, i uzajamno potpisani od strane predstavnika Naručioca i Izvođača | Stručni zaključak (ekspertiza) vezano za industrijsku bezbjednost mora biti pozitivan i registrovan na propisan način, i ne smije se desiti da je istekao rok važenja stručnog zaključka (ekspertize), ispitivanja, potvrde izdate nakon pregleda |
|  | Izvođač ne posjeduje dokumentaciju definisanu zahtjevima iz važećih normativnih dokumenata u oblasti zaštite na radu, industrijske bezbjednosti, zaštite od požara i zaštite životne sredine, koji zahtijevaju obavezno usaglašavanje sa kontrolno-nadzornim organima prilikom izvođenja odgovarajućih radova | 50 | Zapisnici koji su posebno sačinjeni za svaki dokument i uzajamno potpisani od strane predstavnika Naručioca i Izvođača, sa priloženom naslovnom stranom dokumenta i stranicama kojima je dokument usvojen i usaglašen, a koji je ispostavio Izvođač |  |
|  | Rasklapanje objekata (punilišta, zaštitne ograde), električnih vodova, tehničkih uređaja, opreme, podzemnih instalacija (uključujući kablovske vodove), uključujući šahtove bunara | 1000 | Zapisnici sačinjeni za svaki tehnički uređaj, potpore, cjevovod, šaht bunara, i uzajamno potpisani od strane predstavnika Naručioca i Izvođača | Pri naličii dokumentov, podtverždaющih naličie uщerba veličinoй bolee 10 tыs. KM Ukoliko postoje dokumenti kojima se potvrđuje šteta u visini od preko 10.000 KM |
|  | Kršenje zahtjeva iz normativnih dokumenata, vezanih za zaštitu na radu, Propisa o zaštiti na radu (za svako takvo kršenje), osim onih koji su već navedeni u ovom dokumentu | 50 | Zapisnik sačinjen nakon provjere na svakom mjestu izvođenja radova i poslan rukovodiocu Izvođača | Prekršaj uočen u prisustvu lica odogovornog za izvršenje datog posla na datom objektu |
|  | Kršenje zahtjeva iz građevinskih normi i propisa (za svako takvo kršenje), osim onih koji su već navedeni u ovom dokumentu | 50 | Zapisnik sačinjen nakon provjere na svakom mjestu izvođenja radova i poslan rukovodiocu Izvođača | Prekršaj uočen u prisustvu lica odogovornog za izvršenje datog posla na datom objektu |
|  | Kršenje zahtjeva vezanih za zaštitu od požara (za svako takvo kršenje) | 50 | Zapisnik sačinjen nakon provjere na svakom mjestu izvođenja radova i poslan rukovodiocu Izvođača | Prekršaj uočen u prisustvu lica odogovornog za izvršenje datog posla na datom objektu |
|  | Radnje Izvođača, koje su direktno ili indirektno uzrokovale havariju na opasnim proizvodnim objektima Naručioca | 1000 | Zapisnik o tehničkoj istrazi uzroka havarije |  |

Kazne koje mogu biti izrečene ugovornoj strani kao izvođaču ili vršiocu usluge ne isključuju pravo\_\_\_\_\_\_\_ (naziv naručioca) da ostvari svoja prava na osnovu kompenzacije za eventualnu nanesenu štetu, obračun kazni ili bilo koju drugu vrstu primjedbi na koju ima pravo u skladu sa ugovorom ili zakonima RS / BiG.

U ime Naručioca U ime Izvođača

Generalni direktor Generalni direktor

**Naručilac: Izvršilac:**

Generalni direktor Direktor

Karaljus Anatolij Vaclavič

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Prilog br. 4**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Naručilac: | "Rafinerija nafte Brod" a.d, Ul. Svetog Save 106, 74450 Brofd, Republika Srpska / Bosna i Hercegovina | | | | | | | |
| Izvršilac: |  | | | | | | | |
| Objekat |  | | | | | | | |
| Osnova: | Ugovor br. \_\_\_\_\_\_ od \_\_\_\_\_\_\_\_\_\_god. | | | | | | | |
|  |  | |  | | | |  |  |
|  |  | |  | | | |  |  |
|  |  | | **AKT Br.** | | | |  |  |
| **o primopredaji izvršene usluge od \_\_\_\_\_\_\_\_\_god.** | | | | | | | | |
| za period od \_\_\_\_\_\_\_\_\_\_\_\_\_\_\_\_\_\_\_\_\_\_\_\_godine do \_\_\_\_\_\_\_\_\_\_\_\_\_\_\_\_\_\_\_\_\_\_godine | | | | | | | | |
| Mi, dole potpisani, predstavnik Naručioca, sa jedne starane i predstavnik Izvršioca, sa druge strane, sastavili smo ovaj Akt o tome, da je Izvršilac pružio, a Naručilac primio uslugu **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za potrebe „Rafionerija nafte Brod“ a.d. Brod, koji se vršio na teritoriji Naručioca** | | | | | | | | |
| U skladu sa članom br. 2 Ugovora br. \_\_\_\_\_ od \_\_\_\_ godine, podliježe isplati | | | | | | | | |
| R.br. po obračunu | | Naziv usluga | | Jed. mjere | | Količina | Cijena (KM) | Vrijednost, (KM) |
| 1 | | 2 | | 3 | | 4 | 5 | 6 |
| 1 | |  | |  | |  |  |  |
|  | |  | | | | **Ukupno** | **KM bez PDV-a** | **\_\_\_\_\_\_\_\_ KM** |
| **Ukupno pruženo usluga na iznos:**  Usluge su pružene u potpunosti, u utvrđenim rokovima i sa odgovarajućom kvalitetom.  Strane nemaju primjedbi jedna prema drugoj. | | | | | | | | |
| Naručilac  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalni direкtor  Karaljus Anatolij Vaclavič | | | | | Izvršilac  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direкtor | | | |

Prilog br.5

uz tipski Ugovor

o izvršenju usluga

od \_\_\_\_\_\_\_\_\_\_ 2025. god. br.\_\_\_\_\_

**TERMIN PLAN**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **TERMIN PLAN** | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | | **Dan** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
|  | **Opis** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 7 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **NARUČILAC** | | | |  | **IZVRŠILAC** | | | |
| Generalni direktor | | | |  | Direktor | | | |
| (naziv funkcije) | | | |  | (naziv funkcije) | | | |
| / | / | Anatolij Vaclavič Karaljus | / |  |  | / |  | / | |
| (potpis) |  | (ime i prezime) |  |  | (potpis) |  | (ime i prezime) |  | |

1. U slučaju istovremenog postojanja u uočenoj činjenici karakteristika nekoliko gore navedenih povreda, ukupan iznos novčanih kazni određuje se sumiranjem iznosa kazni, pri tome Izvođač snosi odgovornost prema Naručiocu za sve povrede ovih zahtjeva od strane radnika Podizvođača. [↑](#footnote-ref-1)